Poštovana obitelji Šuker,

sa žaljenjem sam primio vijest o iznenadnoj i preranoj smrti bivšeg ministra financija, gospodina Ivana Šukera.

U obnašanju dužnosti ministra financija i člana Vlade Republike Hrvatske gospodin Ivan Šuker dao je veliki doprinos u razvoju hrvatskog financijskog sustava.

Bio je izvrstan poznavatelj javnih financija, organizacije i djelovanja državne i javne uprave.

U Ministarstvu financija uživao je veliko profesionalno i kolegijalno uvažavanje i poštovanje.

U ovim izrazito teškim trenucima za Vašu obitelj, u ime Ministarstva financija i moje osobno, primite izraze iskrene sućuti.

Dr. sc. Marko Primorac,

Ministar financija